Решение на Съда (девети състав) от 18 декември 2025 година — Crédit agricole и др./ЕЦБ
(Дело C-548/24 P)1
(Обжалване — Икономическа и парична политика — Пруденциален надзор върху кредитните институции — Единен надзорен механизъм — Регламент (ЕС) № 1024/2013 — Конкретни надзорни задачи, възложени на Европейската централна банка (ЕЦБ) — Член 4 — Определяне на пруденциалните изисквания — Член 16 — Риск, свързан с неотменимите ангажименти за плащане (НАП), поети в полза на системите за гарантиране на депозитите или фондовете за преструктуриране — Пълно приспадане на сумите, изплатени като гаранция по НАП от базовия собствен капитал от първи ред — Дискреционно правомощие на ЕЦБ — Съдебен контрол)
Език на производството: френски
Страни
Жалбоподатели: Crédit agricole SA и други страни (пълен списък в решението) (представители: C. Duriez, A. Gosset-Grainville и M. Trabucchi, адвокати)
Друга страна в производството: Европейска централна банка (ЕЦБ) (представители: F. Bonnard, K. Lackhoff и D. Segoin)
Решение
Отхвърля жалбата.
Осъжда Crédit agricole SA и другите жалбоподатели, чиито наименования са посочени в приложение към съдебното решение, да понесат, наред с направените от тях съдебни разноски, и тези на Европейската централна банка.
____________
1 ОВ, C, C/2024/5614.